Talán nincs olyan ember az országban, aki ne ismerné a hévízi gyógytó képét a tornyos fürdőházzal, a víztükrön lebegő, rózsaszín tavirózsákkal. A világon egyedülálló, varázslatos, gyógyító erejű termálvizéről híres tófürdőtől mindössze 200 méterre várja Önt a Hotel Palace**** Hévíz. Az impozáns megjelenésű, átriumos épület kiemelkedik a hévízi tó festői szépségű, és a főutca élettel teli környezetéből. Itt minden az Ön kikapcsolódását és feltöltődését szolgálja. A Palace elegánsan, de barátságosan berendezett szobái tágasságukkal feledtetik, hogy szállodában járunk. A hotel wellness és gyógyászati centruma elegáns, nívós környezetben kínálja Önnek a gyógyászati és sportolási lehetőségeket. Figyelemre méltó a klasszikus és alternatív masszázsok egyedülállóan széles választéka, a só masszázstól a yumeiho masszázsig. Ha még nem járt Hévízen, kezdje az ismerkedést a Palace-ban!
1 éjszaka 2 fő részére klimatizált standard kétágyas szobában reggelivel, valamint 2 fő részére 20 perces masszázs az alábbi kínálatból: svédmasszázs, frissítő talp-lábmasszázs, hátmasszázs vagy stresszoldó fej-nyakmasszázs.
VAGY 1 éjszaka 1 fő részére klimatizált standard szobában reggelivel, 30 perces egésztest masszázs, valamint 15 perc szenzoros masszázsfotel használat.
Az élmény- és wellness medence, nyakzuhany, pezsgőfürdő, finn és aroma szauna, gőzkabin, fitness terem, játszószoba, napozó terasz és fürdőköpeny használata.
A Feldobox Élménykupon az ünnepek kivételével bármikor felhasználható.
- Bejelentkezés 14.00-tól, kijelentkezés 12.00-ig.
- Ingyenes WiFi az egész épületben és vezetékes internet sarok.
- Gyermekeknek 6 éves korig ingyenes, 12 éves korig kedvezményes.
- Háziállatok fogadása térítés ellenében.
- Fizető, zárt parkoló a hotel mélygarázsában.
- Tradicionális hévízi gyógyszolgáltatások és szenzoros masszázs fotel.
- Monarchia Étterem, Walzer Kávézó, biliárd, csocsó.
- Balaton Ballooning: hőlégballon túra a Balaton felett hévízi indulással (Feldobox élménykártyájával 10% kedvezmény).
- A világ legnagyobb természetes termáltava, a Hévízi gyógytó.
- Bakancsos túrák Keszthely környékén.
Megközelítés: Budapesttől kb. 195 km. Az M7-es autópályán, majd a 76-os úton Balatonszentgyörgy, végül pedig a 71-es úton Keszthely irányában Hévízig. A hotel a Termáltótól mindössze 200 m-re található.
Szántó Zsuzsanna 2018-09-28
A kétágyas szobát apartmanra cseréltük, ezzel tökéletesen elégedettek voltunk. Sok külföldi tartózkodott a hotelban, jó társaságra leltünk. Elegáns ajándék, üzleti partnereknek ideális.
Szeitzné Szitás Mária 2017-06-17
A szálloda felszereltsége kitűnő volt, akárcsak a csomagban szereplő igénybe vehető szolgáltatások minősége. Az ügyintézés gyors és precíz. Kedvesek és szolgálatkészek voltak az alkalmazottak. A szálloda fekvése Hévízen belül is kitűnő. A szauna szolgáltatást most vettem először igénybe és azok minősége, tisztasága rögtön megszerettette velem ezt a fajta kikapcsolódást.
Reszel Melinda 2013-08-29
A Hévíz központjában lévő szálloda nagyon tiszta és szép volt. Tökéletes kikapcsolódást nyújtott. Két Feldobox kártyámat is itt váltottam be, sőt igénybe vettem a hosszabbításra kapott 10% kedvezményt is, így összesen 4 éjszakát tölthettem ott. Igazán kipihentem magam és tökéletesen feltöltődtem.
László Antal 2013-04-09
A szobák minden igényt kielégítőek, a welnes részleg tökéletesen szolgálta a pihenést, az étkeztetés kifogástalan volt.
Kocsis László 2012-12-09
Karácsonyra kaptuk a Wellness Üdülést, azt választottuk, hogy Hévízen fogunk pihenni. Mire a hotelba értünk már a masszázs programunk is le volt szervezve. A masszőrök, kedvesek, segítőkészek és nagyon alaposak. A szoba nagyon szép és barátságos volt. A személyzet nagyon barátságos és segítőkész. Nagyon jónak tartom az utalványokat, de azt problémásnak látom, hogy egy éjszakás utalványoknál gyakorlatilag 24 órát sem tud eltölteni a vendég a hotelek zömében -- az érkezés és távozási időpontok miatt.
Döméné Nagy Dalma (Zalaegerszeg), 2011-11-26
Nászajándékként kaptuk egyik barátunktól a Wellness Üdülés dobozt. Tetszett a szoba, szép és tiszta volt. A wellness részleg is jó volt, csak a nagyobbik medence hideg, a melegebb viszont annyira tele volt, hogy nem lehetett beférni a tömegtől. A Palace hotelben a masszázst érdemes kipróbálni, mert az kiváló. Összességében meg voltunk elégedve.